kátyayámadyā̀dhvaryúrasmínyajña ā́hutīrhoṣyatī́ti tisra íti katamāstāstísra íti yā́ hutā́ ujjválanti yā́ hutā́ atinédanti yā́ hutā́ adhiśérate kiṃ tā́bhirjayatī́ti yā́ hutā́ ujjválanti devalokámeva tā́bhirjayati dī́pyata iva hí devaloko yā́ hutā́ atinédanti manuṣyalokámeva tā́bhirjayatyátīva hí manuṣyaloko yā́ hutā́ adhiśérate pitr̥lokámeva tā́bhirjayatyadhá iva hí pitr̥lokáḥ